На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и 143/16) и члана 15. Одлуке о оснивању Народнoг музеја Ниш ("Службени лист града Ниша", број 2/11 и 115/16)

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Народнoг музеја Ниш за 2018. годину, 02 број 10/3-18 од 5.1.2018. године, који је донео Управни одбор ове установе, на седници одржаној 05.01.2018. године.

 II Програм рада Народнoг музеја Ниш за 2018. годину реализоваће се у складу са Финансијским планом ове установе за 2018. годину.

 III Решење доставити установи Народном музеју Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

***О б р а з л о ж е њ е***

 Управни одбор Народног музеја Ниш, на седници одржаној 05.01.2018. године, донео је Програм рада Народнoг музеја Ниш за 2018. годину, 02 број 10/3-18 од 5.1.2018. године.

У 2018. години Народни музеј Ниш планира наставак и завршетак реализације пројекта из 2017. године,који се састоји у припреми, преводу на страни језик и лектуру текстова на српски језик и штампи зборника радова *Вишеслојни праисторијски локалитет Бубањ - ископавања 2000-2014. године.*

Народни музеј Ниш ће у 2018. години наставити са ископавањима на локалитету Хумска чука и израдити пројектну документацију за изградњу Праисторијског археолошког парка.

Реализоваће се изложба у Аквилеји „Treasures and emperors – the splendor of Roman Serbia“, на којој локацији је планирано одржавање интернационалног састанка саучешћем министара културе из земаља ЕУ и Србије, а такође је планирано и организовање серије предавања о односима Италије и Србије са изложбом античког наслеђа Србије као тачком додира. У овој години биће запажене и друге изложбене поставке као „Новац српских владара у НМН“, „Историја нишке тврђаве“ „Ослобођење Ниша 1878. године“, „Накит из фонда етнолошке збирке“ и друге.

 Чланом 34. Одлуке о буџету Града Ниша за 2018. годину („Службени лист Града Ниша“, број 130/17) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе, који је у циљу целовитог сагледавања Програма достављен у прилогу.

 Имајући у виду да је Програм рада установе Народни музеј Ниш сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Народнoг музеја Ниш за 2018. годину.

 **СЕКРЕТАР**

 Небојша Стевановић